jkorsvik/nowiki_second_scrape_merged huggingface dataset:
Carl Sagan

Carl Edward Sagan (født 9. november 1934, død 20. desember 1996) var en amerikansk astronom, kosmolog, astrofysiker, astrobiolog, forfatter og vitenskapsformidler. For mange er han best kjent som vitenskapspopulariserer fra flere TV-serier og bøker. Han var en pioner innen eksobiologi, og var en talsmann for leting etter utenomjordisk liv.
I løpet av sitt liv publiserte Sagan over 600 vitenskapelige artikler, og var forfatter, medforfatter eller redaktør av over 20 bøker. Han jobbet for å fremme skeptisk tenking, humanisme og den vitenskapelige metode.
Han er verdensberømt for sine populærvitenskapelige bøker, og som medforfatter av TV-serien Cosmos. Cosmos var det mest sette program på den amerikanske allmennkringkastingskanalen PBS, og en tilhørende bok ble utgitt. Han skrev også science fiction-romanen Contact, som filmen av samme navn fra 1997 med Jodie Foster i hovedrollen var basert på. 
Sagan brukte og hadde et engasjert forhold til cannabis. I 1971, under pseudonymet «Mr. X», skrev han et essay om å røyke cannabis i boken «Marihuana Reconsidered».
 Her forklarte han at cannabis har inspirert noe av hans arbeid og forsterket sensuelle og intellektuelle opplevelser. Etter Sagans død avslørte hans venn Lester Grinspoon Mr. Xs virkelige identitet til Sagans biograf. Videre har hans kone Ann Druyan engasjert seg i styret til NORML, en organisasjon som kjemper for legalisering av cannabis.
Han var professor i astronomi ved Cornell University i brorparten av sin karrière. Han var gift tre ganger og hadde fem barn.
Sagan døde av lungebetennelse 20. desember 1996, 62 år gammel.


== Referanser ==


== Eksterne lenker ==
(en) Offisielt nettsted 
(en) Carl Sagan – kategori av bilder, video eller lyd på Commons 
(en) Carl Sagan – galleri av bilder, video eller lyd på Commons 
(en) Carl Sagan på Internet Movie Database 
(sv) Carl Sagan i Svensk Filmdatabas 
(fr) Carl Sagan på Allociné 
(en) Carl Sagan på AllMovie 
(en) Carl Sagan hos The Movie Database 
(en) Carl Sagan på Discogs 
(en) Carl Sagan på MusicBrainz 
(en) Carl Sagan på Songkick 
(en) Carl Sagan på Genius — sangtekster 
(en) Carl Sagan hos American National Biography
Urea

Urea (urinstoff, karbamid) CON2H4 er en organisk forbindelse av stoffgruppen amider.


== Organisk forbindelse ==
I dyr som lever på land dannes stoffet ved nedbrytning av proteiner, der aminogruppen gjøres om til urea for å hindre den i å danne den giftige forbindelsen ammoniakk (NH3). Enkelte fisk, voksne amfibier og alle pattedyr danner urea, og skiller det ut gjennom urinen før den når høye konsentrasjoner i blodet. Omdanningen av ammoniakk til urea skjer i leveren, og ureaen skilles ut av blodet i nyrene. Hos andre dyregrupper dannes andre nitrogenholdige forbindelser.De fleste dyr som lever i vann danner ammoniakk som lett diffunderer ut i vannet på grunn av den høye løsligheten. Urea dannes hos en del virveldyr i saltvann og beholdes i blodet for å øke det osmotiske trykket siden havvann ellers er saltere enn dyrets kroppsvæsker. Dette gjelder bruskfisker, primitive beinfisker og det eneste amfibiet som lever over lengre perioder i brakk- og saltvann, frosken Fejervarya cancrivora. Fugler og nålevende krypdyr danner i stedet urinsyre, som ikke er vannløselig.


== Industriell bruk ==
Stoffet brukes bl.a. som gjødsel og i hudkrem. Det kan utvinnes av urin og det var den første organiske forbindelsen som ble fremstilt kunstig i laboratoriet. Det skjedde ved oppvarming av en løsning med ammoniumcyanat (NH4CNO). I dag produseres urea i store mengder, ved direkte reaksjon mellom ammoniakk (NH3)og karbondioksid (CO2).
Yara produserer urea som halvfabrikata og for sin egen produksjon av kunstgjødsel.
Om urea utsettes for høye temperaturer deles det opp i ammoniakk og karbondioksid. Urea brukes i AdBlue, hvor den brukes som en tilsettning til avgassene, via en dyse i eksosanlegget. Adblue består av vann og 32,5 % urea. Urealøsning er ikke brennbart. Urea brukes også av Dynea i produksjon av sponplatelim ved reaksjon med formaldehyd.


== Referanser ==
Grafologi

Grafologi er studiet av håndskrift og dens forbindelse med bevissthet og psykologiske trekk hos den skrivende. 
Dels er grafologi en pseudovitenskap som betjener seg av de samme vage generaliseringene som astrologi. Hypotesen er at visse trekk ved håndskriften gjenspeiler personen, slik at en bakoverlutende skrift vil kunne symbolisere en sjenert eller svak person. Noen grafologer deler også håndskriften inn i tre nivåer og likestiller dem med en tolkning av Freuds tre nivåer Det'et, Jeg'et og Overjeg'et. En håndskrift med høye t-er, f-er og l-er vil således vise en høy grad av intellektualitet, mens lange g-er, y-er og j-er viser sterke krefter i det underbevisste. Det pseudovitenskapelige i dette ligger i 1) at føringene i grafologien er for vide og gir for uspesifikke tolkninger, 2) at det ikke finnes noen alment anerkjent teori om hvordan håndskriften skal kunne være et så fint instrument at den viset hva som foregår i hodet på den som skriver, 3) at grafologiske tolkninger enten er svært vanskelige å teste vitenskapelig eller, også, at grafologer setter opp ad hoc-hypoteser heller enn å ta til etterretning at teorien de holder fast ikke har vært mulig å bevise sannheten av.
Den vitenskapelige grafologien er for det meste komparativ, det vil si at den sammenligner håndskrifter for å finne ut av om de er skrevet av samme person og lignende.
Orange Volunteers

Orange Volunteers (OV) er en organisasjon som oppsto gjennom et utbrudd fra andre lojalistiske paramilitære grupper i Nord-Irland.
OV oppsto i 1998 i forbindelse med krisen i Dumcree, der Royal Ulster Constabulary og det militære nektet medlemmer og sympatisører av Oransjeordenen i Portadown å marsjere gjennom et katolsk boligområde. Organisasjonen består stort sett av tidligere medlemmer av Ulster Volunteer Force som ikke støtter fredsprosessen i Nord-Irland. De er kjent for å utføre angrep på katolske kirker og bedrifter i Nord-Irland for å forhindre politiske avtaler med irske nasjonalister. Et av deres første samordnede angrep var på 11 katolske kirker, begrunnet av den daværende lederen Clifford Peeples med at de var bastioner for antikrist. Peeples forlot senere organisasjonen og er i dag pastor i Elip Pentecostal Church. På toppen av sin styrke hadde de rundt 20 medlemmer, hvorav noen hadde erfaring med bombeproduksjon. OV antas å ha stått bak en rekke bombeangrep, og ville ifølge egne utsagn konsentrere aktiviteten sin på å ta livet av frigitte fanger fra PIRA. 
OV erklærte våpenhvile i 2000, men avblåste denne året etter. Organisasjonen regnes imidlertid ikke som spesielt aktiv, og står blant annet ikke lenger på USAs liste over internasjonale terroristorganisasjoner.
Orange Volunteers var også navnet på en paramilitær organisasjon som eksisterte på 1970-tallet.
Renate Groenewold

Renate Titzia Groenewold (født 8. oktober 1976 i Veendam) er en nederlandsk skøyteløper.
Hun vant sølv på 3000 meter under OL 2002 i Salt Lake City, og oppnådde samme plassering på samme distanse fire år senere under OL 2006 i Torino.
I 2004 ble hun allround-verdensmester.


== Personlige rekorder ==


== Referanser ==


== Eksterne lenker ==
Offisielt nettsted 
(en) Renate Groenewold – kategori av bilder, video eller lyd på Commons 
Renate Groenewold på Twitter 
Renate Groenewold på Facebook 
(de) Renate Groenewold – Munzinger Sportsarchiv 
(en) Renate Groenewold – Olympics.com 
(en) Renate Groenewold – Olympic.org 
(en) Renate Groenewold – Olympedia 
(en) Renate Groenewold – Sports-Reference (OL-resultater – arkivert) 
(en) Renate Groenewold – Speedskatingbase.eu 
(en) Renate Groenewold – SpeedSkatingNews.info 
(en) Renate Groenewold – SpeedSkatingStats.com 
(en) Renate Groenewold – ProCyclingStats 
(en) Renate Groenewold – Cycling Archives 
(en) Renate Groenewold på SpeedskatingResults.com
(en) Renate Groenewold på Jakub Majerski's Speedskating database (Adelskalender distanser og sammenlagt)
(en) Renate Groenewold på www.isu.html.infostradasports.com
«Renate Groenewold» (engelsk). SkateResults.com. Arkivert fra originalen 7. februar 2010. Besøkt 23. august 2019. Bilder(en) Bilder av Renate Groenewold på SpeedSkatingPhotos.info/DesgPhoto.com
Noregs Kommunistiske Studentforbund

Norges Kommunistiske Studentforbund (NKS) ble grunnlagt som AKP(m-l)s studentorganisasjon i 1974. I sin storhetstid eksisterte NKS ved alle landets universiteter, samt ved en rekke høyskoler. NKS var på denne tiden den drivende kraften bak Rød Front i studentersamfunnene, og drev arbeid som spente fra fagkritikk til arbeid for høyere lån/stipend. NKS var også drivkraften bak Faglig Studentfront, som forsøkte å få studenter til å engasjere seg i faglig kamp. 
NKS ga ut tidsskriftet Hva må gjøres sentralt, og en rekke mindre, lokale publikasjoner: Oppbrudd for de høyere lærestedene i Oslo, Dagning, senere Venstrevind (Bergen) Til Kamp (Trondheim), Mot dag (NTH), Vegen fram (Tromsø), En ny tid er i emning, senere Våg å kjempe (Bø) og Hammeren (Halden).
I likhet med resten av ml-bevegelsen opplevde NKS en kraftig nedtur på 1980-tallet. I forbindelse med krisa på begynnelsen av 1990-tallet fristilte NKS seg fra AKP, uten at det gjenspeilte seg i AKPs vedtekter. Dette vedtaket er siden blitt omgjort. Siste landsmøtevalgte leder av NKS var Hans Olav Brendberg.
NKS eksisterte ved inngangen til 2000-tallet kun ved Universitetet i Oslo. En ting som kjennetegnet organisasjonen denne gang var at den utelukkende benyttet seg av nynorsk og dermed offisielt het Noregs Kommunistiske Studentforbund. Følgelig ble også organisasjonens organ Hva må gjøres omdøpt til Kva må gjerast?.
NKS var motstandere av å slå sammen AKP og RV til partiet Rødt. De samarbeidet en tid med ML-gruppa Revolusjon om en ny partibyggende organisasjon, Kommunistisk Plattform.
NKS er nå nedlagt, og all informasjon er nå fjernet fra deres nettside: www.student-ml.org


== Ledelse ==
Følgende har sittet som ledere i NKS:
Bernt Holtsmark
Kjersti Ericsson
Paul Bjerke
Toril Mellum
Bjørn Olav Utvik
Mari Skåre
Øyvind Thomassen (valgt etter at Mari Skåre trakk seg)
Hans Olav Brendberg


== Referanser ==


== Eksterne lenker ==
Tidsskriftet Hva må gjøres? digitalisert
Hendrik Antoon Lorentz

Hendrik Antoon Lorentz (født 18. juli 1853, død 4. februar 1928) var en nederlandsk fysiker og matematiker.
Lorentz ble tildelt Nobelprisen i fysikk i 1902 sammen med sin elev Pieter Zeeman for sitt arbeide med elektromagnetisk stråling. Lorentz er også kjent for Lorentz-transformasjonen, en byggesten i den spesielle relativitetsteorien.
Han har også gitt navn til Lorentz-medaljen, som tildeles for viktige bidrag innen teoretisk fysikk.


== Priser (utvalg) ==
1918 – Copleymedaljen
1902 – Nobelprisen i fysikk


== Referanser ==


== Kilder ==
«Hendrik Antoon Lorentz», fra University of St Andrews


== Eksterne lenker ==
(en) Hendrik Antoon Lorentz – kategori av bilder, video eller lyd på Commons 
(en) Hendrik Antoon Lorentz – galleri av bilder, video eller lyd på Commons 
(en) Nobelprisen i fysikk 1902 hos Nobelprize.org
(en) Hendrik Antoon Lorentz hos Nobelprize.org i forbindelse med tildelingen av Nobelprisen i fysikk 1902
Andreas Küttel

Andreas Küttel (født 25. april 1979 i Einsiedeln) er en sveitsisk skihopper.
Han ble verdensmester i hopp stor bakke under ski-VM i Liberec i 2009 foran Martin Schmitt (Tyskland) og Anders Jacobsen (Norge); en konkurranse som forøvrig ble avgjort etter kun én tellende omgang pga. værforholdene.
Han debuterte i verdenscupen i desember 1995, og han vant sin første verdenscupseier på Lillehammer i desember 2005. Her satte han også bakkerekord med 139 meter. Bare få dager senere tok han andre seier i Harrachov.
Han kom på sjetteplass i storbakkrennet under OL 2002 i Salt Lake City, og fire år senere kom han på femteplass i normalbakken i OL 2006 i Torino.
Sesongen 2005/2006 kom han på tredjeplass i verdenscupen sammenlagt, bak Jakub Janda og Janne Ahonen.
Andreas Küettel er gift med Dorota Pawlowska fra Polen, som jobber som lege i Danmark. Den borgerlige vielsen foregikk 10. juli 2009 i hoppbakken i Andreas' hjemby Einsiedeln. 
I tillegg til å være skihopper er Küttel er utdannet gymnastikk- og turnlærer.


=== Sammenlagtplasseringer i verdenscupen ===


== Referanser ==


== Eksterne lenker ==
Offisielt nettsted 
Offisielt nettsted 
(en) Andreas Küttel – kategori av bilder, video eller lyd på Commons 
(de) Andreas Küttel – Munzinger Sportsarchiv 
(en) Andreas Küttel – Olympedia 
(en) Andreas Küttel – Sports-Reference (OL-resultater – arkivert) 
(en) Andreas Küttel – FIS (skihopping)
Pieter Zeeman

Pieter Zeeman (født 25. mai 1865 i Zonnemaire i Schouwen-Duiveland i Zeeland, død 9. oktober 1943 i Amsterdam) var en nederlandsk fysiker og nobelprisvinner. Han var elev av Hendrik Lorentz og arbeidet blant annet med Lorentz' teori om at atomene består av ladde partikler som produserer lys gjennom oscillasjon. I en forsøksserie kunne han bevise riktigheten av det som nå kalles Zeemaneffekten.
I 1900 ble han professor i fysikk ved Universitetet i Amsterdam hvor han ble værende resten av sitt liv. Helt frem til sin død fortsatte han med forskning på lysets forplantning i ulike medier.
I 1902 ble han tildelt Nobelprisen i fysikk sammen med sin lærer Hendrik Antoon Lorentz for sitt arbeide med elektromagnetisk stråling.


== Referanser ==


== Eksterne lenker ==
(en) Pieter Zeeman – kategori av bilder, video eller lyd på Commons 
(en) Pieter Zeeman – galleri av bilder, video eller lyd på Commons 
(en) Nobelprisen i fysikk 1902 hos Nobelprize.org
(en) Pieter Zeeman hos Nobelprize.org i forbindelse med tildelingen av Nobelprisen i fysikk 1902
Sun Microsystems

Sun Microsystems, Inc. var et amerikansk selskap som solgte datamaskiner, komponenter til datamaskiner, programvare og tjenester innenfor informasjonsteknologi. Selskapet var skaperen av programmeringsspråket Java, operativsystemene SunOS og Solaris, filsystemet ZFS, Network File System (NFS) og datamaskinarkitekturen SPARC. Sun Microsystems bidro i stor grad til utviklingen av flere nøkkelteknologier innenfor IT, deriblant Unix, RISC-prosessorer, tynnklienter og virtualisering. Selskapet ble grunnlagt den 24. februar 1982, og hadde sitt hovedkvarter i Santa Clara (del av Silicon Valley), California, USA, på den tidligere vestlige campus til Agnews Developmental Center.

Den 27. januar 2010 ble selskapet oppkjøpt av Oracle Corporation for US$ 7.4 milliarder, basert på en avtale som ble signert den 20. april 2009. Sun Microsystems, Inc. ble samtidig omdøpt til Oracle America, Inc.Sun Microsystems hadde stor suksess i Norge via Skrivervik Data, som leverte selskapets produkter fra 1986 og var offisiell distributør fra 1989 til 1995, da Sun etablerte eget Norges-kontor.
13. november 2006 kunngjorde Sun at selskapet ville relisensiere Java under GNU GPL og dermed bli en av de største bidragsyterne til det globale fri programvare-miljøet, ifølge selskapet selv den største. Et slikt initiativ var varslet i lang tid. I februar 2004 skrev blant annet presidenten i Open Source Initiative, Eric S. Raymond et åpent brev til Sun der selskapet ble oppfordret til å gjøre Java om til fri programvare.


== Se også ==
ToolTalk


== Referanser ==


== Eksterne lenker ==
(en) Offisielt nettsted 
(en) Sun Microsystems – kategori av bilder, video eller lyd på Commons 
Offisiell norsk hjemmeside
The Hellacopters

The Hellacopters er et svensk rockeband. Det ble dannet i 1994, og platedebuten fant sted året etter. The Hellacopters var oppvarmingsband for Kiss i 1997 og var på turné med det norske bandet Gluecifer i 1998. Det har utgitt syv album og en lang rekke singler.  
Bandets mest kjente album er High Visibility (2000), By The Grace Of God (2002) og Head Off (2008) som ble godt mottatt av norske kritikere. 25. og 26. november 2008 spilte de sine to siste konserter på Medis i Stockholm.


== Medlemmer ==
Nicke Andersson – vokal/gitar
Robert Dahlqvist – gitar
Kenny Håkansson – bass
Robert Eriksson – trommer
Anders Lindström – piano


== Plateutgivelser ==
Supershitty to the Max! (1996)
Payin' the Dues (1997)
Grande Rock (1999)
High Visibility (2000)
By the Grace of God (2002)
Rock & Roll Is Dead (2005)
Head Off (2008)
Eyes of Oblivion (2022)


== Eksterne lenker ==
Offisielt nettsted 
(en) The Hellacopters – kategori av bilder, video eller lyd på Commons 
(en) The Hellacopters – galleri av bilder, video eller lyd på Commons 
(en) The Hellacopters på Internet Movie Database 
(en) The Hellacopters på Apple Music 
(en) The Hellacopters på Discogs 
(en) The Hellacopters på MusicBrainz 
(en) The Hellacopters på Spotify 
(en) The Hellacopters på Songkick 
(en) The Hellacopters på Last.fm 
(en) The Hellacopters på AllMusic
Heathen Chemistry

Heathen Chemistry er Oasis' femte studioalbum, og ble lansert i 2002. Albumet markerte gruppens tilbakekomst da den solgte over 1 millioner eksemplarer i Storbritannia alene, og omtrent 3,5 millioner over hele verden (2005).


== Sporliste ==


== Medvirkende ==


=== Bandet ===


=== Andre medvirkende ===


== Eksterne lenker ==
(en) Heathen Chemistry på Discogs 
(en) Heathen Chemistry på MusicBrainz 
(en) Heathen Chemistry på Spotify 
(en) Heathen Chemistry på Spotify 
(en) Heathen Chemistry på AllMusic
Arne Dankers

Arne Dankers (født 1. juni 1980 i Calgary, Alberta) er en canadisk tidligere skøyteløper.
Under OL 2006 kom Arne Dankers på femteplass på 5 000 meter. 


== Personlige rekorder ==


== Referanser ==


== Eksterne lenker ==
(en) Arne Dankers – Olympedia 
(en) Arne Dankers – Sports-Reference (OL-resultater – arkivert) 
(en) Arne Dankers – Speedskatingbase.eu 
(en) Arne Dankers – SpeedSkatingNews.info 
(en) Arne Dankers – SpeedSkatingStats.com
Le Havre

Le Havre er en by og kommune i departementet Seine-Maritime i regionen Normandie nord i Frankrike. Den ligger ved Den engelske kanal ved munningen av Seinen.
Byen ble grunnlagt i 1517 som Franciscopolis etter Frans I av Frankrike, og senere fikk den navnet Le Havre-de-Grâce. Le Havre betyr havnen. Etter invasjonen av Normandie i 1944 ble byen massivt bombet. 5 000 ble drept og 12 000 hjem ble helt ødelagt.


== Restaureringen 1945-1964 ==

Etter krigen begynte arbeidet med å gjenoppbygge byen. Arbeidet med bykjernen og dens funksjoner for handel, kultur og administrasjon ble gjennomført etter en plan utarbeidet fra 1944 av et team med den modernistiske arkitekten Auguste Perret (1874–1954) som leder.
Arbeidet regnes som enestående fordi det er helhetlig tenkt og gjennomført, etter en plan som både gjenspeiler de historiske sporene etter den gamle byen, og tar i bruk nye ideer om byplanlegging og byggeteknikk. Man tok i bruk prefabrikkerte elementer, faste modulstørrelser (en modulenhet utgjorde 6,24 m) og en målrettet bruk av betongkonstruksjoner.
Saint-Joseph-kirken ble innviet i 1964, og avrundet restaureringsperioden.
I juli 2005 ble byplanen oppført på UNESCOs Verdensarv-liste.


== Utdanning ==
École de management de Normandie


== Befolkningsutvikling ==
Antall innbyggere i kommunen Le Havre


== Se også ==
Le Havre AC, byens største fotballklubb


== Referanser ==


== Eksterne lenker ==
Offisielt nettsted 
(en) Le Havre – kategori av bilder, video eller lyd på Commons 
(en) Le Havre – galleri av bilder, video eller lyd på Commons 
Kommunedata INSEE
Jan Jakob Tønseth

Jan Jakob Tønseth (født 1. september 1947 i Oslo, død 12. oktober 2018) var en norsk forfatter, lyriker og oversetter. 
Tønseth debuterte  med diktsamlingen Kimærer i 1971, bare 24 år gammel. Han fikk stor oppmerksomhet som romanforfatter med sin trilogi om ekskommunisten Hilmar Iversen (Hilmar Iversens ensomhet (1992), Et vennskap (1997) og Resignasjon og portvin (2002)). 
Tønseth var medlem av Det Norske Akademi for Språk og Litteratur.


== Priser ==
Gyldendals legat 1977
Det Norske Akademis Pris 1990
P2-lytternes romanpris 1997
Cappelenprisen 2002
Doblougprisen 2007


== Bibliografi ==
Kimærer – diktsamling (1971)
I denne tid – diktsamling, (1974)
Synlige dikt – diktsamling (1977)
Referanser (fjerne og nære) – diktsamling (1979)
Drømmer og løgner – prosatekster (1982)
På krigsfot med virkeligheten – essaysamling (1984)
Antagelser – (1984), sammen med John David Nielsen (malerier)
Lengsel og lede – diktsamling (1987)
Hilmar Iversens ensomhet – roman (1992)
Motgift – diktsamling (1994)
Et vennskap – roman (1997)
En rar skrue – biografi Kjell Aukrust (2000) (ikke utgitt.)
Resignasjon og portvin – roman (2002)
Dikteren på terskelen – essays (2005)
Von Aschenbachs fristelse – novellesamling (2006)
Fromme vers for enkle sjeler – diktsamling (2008) ISBN 978-82-02-28679-8
Prosten – roman (2013)
Muntre dødsdikt og andre dikt – lyrikk, Cappelen Damm (2015)
Mellom drøm og nærvær. Dikt i samling – lyrikk, Cappelen Damm (2017)


== Gjendiktninger ==
Arthur Rimbaud: Illuminasjoner (1981), sammen med Arne Kjell Haugen
Stéphane Mallarmé: Utvalgte tekster (1983), sammen med Arne Kjell Haugen
Guillaume Apollinaire: Alkoholer (1985), sammen med Arne Kjell Haugen
Henri Michaux: Mellom sentrum og fravær (1989), sammen med Arne Kjell Haugen
Guillaume Apollinaire: Dyreboken eller Orfeus´ følge (1998)
José Hierro: New York-notater (2004)
Édouard Glissant: De vestindiske øyer (2005)
Roberto Bolaño: De romantiske hundene (2008), sammen med Kristina Solum
Gilles Dossou-Gouin: En fremmed i Hustadvika (2011)


== Referanser ==


== Kilder ==
Presentasjon av Jan Jakob Tønseth i Forfatterkatalogen på Forfattersentrums nettsider
Viktor An

Viktor An (russisk: Виктор Ан, født Ahn Hyun-soo; 23. november 1985 i Seoul) er en russisk, tidligere sørkoreansk, skøyteløper som deltok i de olympiske vinterleker 2002 i Salt Lake City, 2006 i Torino og 2014 i Sotsji.
An vant gullmedalje på 1000 m og 1500 m kortbaneløp, samt stafettgull under OL 2006 i Torino.
Han klarte ikke å kvalifisere seg til Vinter-OL 2010. I 2011 ble han russisk statsborger.
An vant gullmedalje på 500 m og 1000 m kortbaneløp, samt stafettgull under OL 2014 i Sotsji.


== OL-medaljer ==
2006  Torino -  Gull kortbaneløp på skøyter, 1000 meter, menn  Sør-Korea
2006  Torino -  Gull kortbaneløp på skøyter, 1500 meter, menn  Sør-Korea
2006  Torino -  Gull kortbaneløp på skøyter, 5000 meter stafett menn  Sør-Korea
2006  Torino -  Bronse kortbaneløp på skøyter, 500 meter, menn  Sør-Korea
2014  Sotsji -  Gull kortbaneløp på skøyter, 1000 meter, menn  Russland
2014  Sotsji -  Gull kortbaneløp på skøyter, 500 meter, menn  Russland
2014  Sotsji -  Gull kortbaneløp på skøyter, 5000 meter stafett menn  Russland
2014  Sotsji -  Bronse kortbaneløp på skøyter, 1500 meter, menn  Russland


== Se også ==
Liste over mestvinnende vinterolympiere


== Referanser ==


== Eksterne lenker ==
(en) Viktor An – Olympics.com 
(en) Viktor An – Olympic.org 
(en) Viktor An – Olympedia 
(en) Viktor An – Sports-Reference (OL-resultater – arkivert) 
(cn) Viktor An – Kinas olympiske komité 
(en) Viktor An – ShorttrackOnLine.info 
(en) Ahn Hyun-soo på www.shorttrackonline.info
(en) Viktor An på www.shorttrackonline.info
Kunnskapsforlaget

Kunnskapsforlaget ANS er et norsk forlag som ble opprettet i 1975, og som hovedsakelig har utgitt leksika, oppslagsverk og ordbøker. Forlaget ble etablert for å utgi Store norske leksikon; dets viktigste produkter i dag er de «blå ordbøkene», både i papirutgaver og som elektroniske tjenester (se Ordnett). 
Kunnskapsforlaget var opprinnelig eid av forlagene Aschehoug og Gyldendal Norsk Forlag med halvparten hver, men i september 2018 overtok Gyldendal Norsk Forlag hele eierposten. 


== Referanser ==


== Eksterne lenker ==
Offisielt nettsted
SNL

SNL kan vise til:

Store norske leksikon – et nettleksikon fra Foreningen Store norske leksikon.
Aschehoug og Gyldendals Store norske leksikon – et papirleksikon fra Kunnskapsforlaget.
Saturday Night Live – et TV-program fra NBC
Scots National League – en skotsk uavhengighetsbevegelse fra 1920-tallet
Stiftelsen Norsk Luftambulanse